ddrg/super_eurlex huggingface dataset:
Oficiālais Vēstnesis L 360 , 31/12/1980 Lpp. 0015 - 0015

Speciālizdevums somu valodā: Nodaļa 3 Sējums 12 Lpp. 0248

Speciālizdevums grieķu valodā Nodaļa 03 Sējums 32 Lpp. 0121

Speciālizdevums zviedru valodā: Nodaļa 3 Sējums 12 Lpp. 0248

Speciālizdevums spāņu valodā: Nodaļa 03 Sējums 20 Lpp. 0073

Speciālizdevums portugāļu valodā Nodaļa 03 Sējums 20 Lpp. 0073



Padomes Regula (EEK) Nr. 3453/80 (1980. gada 22. decembris), ar ko groza Padomes Regulu (EEK) Nr. 154/75 par olīvu audzēšanas reģistra izveidi dalībvalstīs, kur ražo olīveļļu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā 1979. gada Pievienošanās aktu un jo īpaši tā 22. un 146. pantu, ņemot vērā Komisijas priekšlikumu, tā kā Padomes Regula (EEK) Nr. 154/75 [1], kurā grozījumi izdarīti ar Regulu (EEK) Nr. 1794/79 [2], paredz termiņus olīvu audzēšanas reģistra izveidei deviņu dalībvalstu kopienas dalībvalstīs, kur ražo olīveļļu; tā kā tie paši termiņi būtu jānosaka olīvu audzēšanas reģistra izveidei Grieķijā, un būtu jāparedz, ka šos termiņus sāk skaitīt no 1982. gada 1. novembra; tā kā, lai nodrošinātu finansējumu darbībām, kas ir vajadzīgas olīvu audzēšanas reģistra izveidei Grieķijā, būtu jānosaka summa, kas ieturama no ražošanas atbalsta, kas izmaksāts Grieķijas olīvu audzētājiem, kā arī laika periods, kad tas tiks veikts, IR PIEŅĒMUSI ŠO REGULU. 1. pants Ar šo Regulu (EEK) Nr. 154/75 groza šādi: 1. Regulas 1. panta 2. punktu papildina ar šādu daļu: "Attiecībā uz olīvu audzēšanas reģistra izveidi Grieķijā a) un b) apakšpunktos minētos termiņus skaita no 1982. gada 1. novembra." 2. Regulas 3. pantā iekļauj šādu 2.a punktu: "2.a Grieķijas kompetentās iestādes, kas atbildīgas par Regulas Nr. 136/66/EEK 5. pantā minētā ražošanas atbalsta izmaksu, veicot maksājumu, atskaita 0,96 ECU uz 100 kilogramiem. Šī atskaitīšana attiecas uz atbalstu par 1980./81., 1981./82., 1982./83. un 1983./84. tirdzniecības gadu." 2. pants Šī regula stājas spēkā 1981. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1980. gada 22. decembrī Padomes vārdā — priekšsēdētājs J. Santer [1] OV L 19, 24.1.1975., 1. lpp. [2] OV L 206, 14.8.1979., 3. lpp. --------------------------------------------------
Oficiālais Vēstnesis L 367 , 23/12/1981 Lpp. 0003 - 0003

Speciālizdevums somu valodā: Nodaļa 3 Sējums 14 Lpp. 0093

Speciālizdevums spāņu valodā: Nodaļa 03 Sējums 23 Lpp. 0243

Speciālizdevums zviedru valodā: Nodaļa 3 Sējums 14 Lpp. 0093

Speciālizdevums portugāļu valodā Nodaļa 03 Sējums 23 Lpp. 0243



Padomes Regula (EEK) Nr. 3671/81 (1981. gada 15. decembris) par dažu Turcijas izcelsmes lauksaimniecības produktu ievešanu Kopienā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā 1. panta 2. punktā Padomes 1981. gada 20. janvāra Regulā (EEK) Nr. 562/81 par muitas nodokļu samazināšanu atsevišķu Turcijas izcelsmes lauksaimniecības produktu ievešanai Kopienā [1] ir noteikts, ka tādu produktu gadījumā, attiecībā uz kuriem Kopienas noteikumi prasa ievērot importa cenu, tarifu atvieglojumu piemērošanai jābūt atkarīgai no šīs cenas ievērošanas; tā kā atsevišķu augļu un dārzeņu ievešana Kopienā daļā tirgdarbības gada ir atkarīga no salīdzināmās cenas ievērošanas; tā kā salīdzināmo cenu piemērošanas laikā iekļuves cenas ievestajiem produktiem aprēķina saskaņā ar 24. pantu Padomes 1972. gada 18. maija Regulā (EEK) Nr. 1035/72 par augļu un dārzeņu tirgus kopīgo organizāciju [2], kurā jaunākie grozījumi izdarīti ar Regulu (EEK) Nr. 1116/81 [3]; tā kā gadījumā, ja kāda produkta iekļuves cena no trešās valsts ir zemāka par salīdzināmo cenu, Komisija ievieš kompensācijas maksu eksportam no attiecīgās valsts; tā kā kompensācijas maksas ieviešana Turcijas izcelsmes augļu un dārzeņu importam ir līdzvērtīga atzinumam, ka netiek pildīts nosacījums, kas paredzēts Regulas (EEK) Nr. 562/81 1. panta 2. punktā; tā kā tajā pašā laikā attiecībā uz minētajiem produktiem būtu jāaptur tarifu atvieglojumu piemērošana; tā kā šādas apturēšanas gadījumā ir jāiekasē muitas nodoklis, kas bija piemērojams līdz 1981. gada 1. janvārim, un tas jānosaka tādam laika posmam, kurā iekasē kompensācijas maksu, IR PIEŅĒMUSI ŠO REGULU. 1. pants Ja Komisija saskaņā ar Regulas (EEK) Nr. 1035/72 25. un 25.a pantu ievieš kompensācijas maksu par atsevišķu Turcijas izcelsmes augļu un dārzeņu importu, tad tajā pašā laikā šiem produktiem atkārtoti ievieš muitas nodokli tādā līmenī, kāds bija spēkā līdz 1981. gada 1. janvārim. 2. pants Ja Komisija atceļ 1. pantā minēto kompensācijas maksu, tā tajā pašā laikā atkārtoti ievieš muitas atvieglojumus. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 15. decembrī Padomes vārdā — priekšsēdētājs D. Howell [1] OV L 65, 11.3.1981., 1. lpp. [2] OV L 118, 20.5.1972., 1. lpp. [3] OV L 118, 30.4.1981., 1. lpp. --------------------------------------------------
Oficiālais Vēstnesis L 356 , 11/12/1981 Lpp. 0028 - 0028

Speciālizdevums somu valodā: Nodaļa 2 Sējums 3 Lpp. 0098

Speciālizdevums spāņu valodā: Nodaļa 02 Sējums 9 Lpp. 0020

Speciālizdevums zviedru valodā: Nodaļa 2 Sējums 3 Lpp. 0098

Speciālizdevums portugāļu valodā Nodaļa 02 Sējums 9 Lpp. 0020



Komisijas Regula (EEK) Nr. 3558/81 (1981. gada 8. decembris) par kopējā muitas tarifa apakšpozīcijas 71.16 A preču klasifikāciju EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāveic, lai vienādi piemērotu kopējā muitas tarifa nomenklatūru [1], kurā jaunākie grozījumi izdarīti ar Grieķijas pievienošanās aktu, un jo īpaši tās 3. pantu, tā kā, lai nodrošinātu vienādu kopējā muitas tarifa nomenklatūras piemērošanu, ir jāparedz noteikumi par tarifa klasifikāciju auskariem ar kājiņu, arī sterilā iepakojumā, kas izgatavoti no zeltīta vai sudrabota tērauda un sastāv no kājiņas ar dekoratīvu galviņu un tauriņveida stiprinājuma, turklāt šo kājiņu izmanto, lai caurdurtu ausi ar īpašu ierīci, kas to iestiprina auss ļipiņā; tā kā Padomes Regulai (EEK) Nr. 950/68 [2], kurā jaunākie grozījumi izdarīti ar Padomes Regulu (EEK) Nr. 3300/81 [3], pievienotā kopējā muitas tarifa apakšpozīcijā 71.16 uzskaitīta bižutērija un pozīcijā 90.17 uzskatīti ķirurģiskie instrumenti; tā kā iepriekš minēto izstrādājumu klasifikācija iepriekš minētājās pozīcijās ir jāapsver; tā kā šiem izstrādājumiem parastos apstākļos nav vajadzīga praktizējoša mediķa iejaukšanās diagnozes noteikšanai vai slimības novēršanai vai ārstēšanai, vai operācijas izdarīšanai Muitas sadarbības padomes nomenklatūras pozīcijas 90.17 paskaidrojumu pirmās daļas nozīmē; tā kā pat sadzīšanas laikā, kad tie arī novērš izdurto caurumiņu aizvēršanos, to galvenā funkcija ir rotaslietas funkcija 71. nodaļas 10. piezīmes a) punkta nozīmē; tā kā tādēļ uz šiem auskariem ar kājiņu attiecas pozīcija 71.16; tā kā tādēļ, ka tie ir no parastā metāla, tie ir jāklasificē apakšpozīcijā 71.16 A; tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Auskarus ar kājiņu, arī sterilā iepakojumā, kas izgatavoti no zeltīta vai sudrabota tērauda un sastāv no kājiņas ar dekoratīvu galviņu un tauriņveida stiprinājuma, turklāt šo kājiņu izmanto, caurdurot ausi ar īpašu ierīci, kas to iestiprina auss ļipiņā, kopīgos muitas tarifos klasificē šādi: 71.16 Bižutērija A. No parasta metāla. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 8. decembrī Komisijas vārdā — Komisijas loceklis Karl-Heinz Narjes [1] OV L 14, 21.1.1969., 1. lpp. [2] OV L 172, 22.7.1968., 1. lpp. [3] OV L 335, 23.11.1981., 1. lpp. --------------------------------------------------
Oficiālais Vēstnesis L 317 , 13/11/1982 Lpp. 0008 - 0008

Speciālizdevums spāņu valodā: Nodaļa 03 Sējums 26 Lpp. 0118

Speciālizdevums portugāļu valodā Nodaļa 03 Sējums 26 Lpp. 0118

Speciālizdevums somu valodā: Nodaļa 3 Sējums 15 Lpp. 0175

Speciālizdevums zviedru valodā: Nodaļa 3 Sējums 15 Lpp. 0175



Komisijas Regula (EEK) Nr. 3019/82 (1982. gada 11. novembris), ar kuru devīto reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1183/82 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 2556/82 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi: Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Sentkitsa un Nevisa | Government Supply Office Basseterre | Rietumindija | St Kitts-Nevis West Indies | 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 11. novembrī Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 140, 20.5.1982., 1. lpp. [3] OV L 272, 26.9.1981., 25. lpp. [4] OV L 273, 23.9.1982., 33. lpp. --------------------------------------------------
Oficiālais Vēstnesis L 124 , 12/05/1983 Lpp. 0033 - 0033

Speciālizdevums spāņu valodā: Nodaļa 03 Sējums 27 Lpp. 0183

Speciālizdevums portugāļu valodā Nodaļa 03 Sējums 27 Lpp. 0183

Speciālizdevums somu valodā: Nodaļa 3 Sējums 16 Lpp. 0099

Speciālizdevums zviedru valodā: Nodaļa 3 Sējums 16 Lpp. 0099



Komisijas Regula (EEK) Nr. 1149/83 (1983. gada 11. maijs), ar kuru piecpadsmito reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1183/81 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 1004/83 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi. Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus. Importētāja valsts | Izsludinātājs dienests | Alžīrija | Ministère de la défense nationale Direction des services financiers DASC/MIN "soumission" boîte postale 298 Alger | 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 11. maijā Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 140, 20.5.1982., 1. lpp. [3] OV L 272, 26.9.1981., 25. lpp. [4] OV L 112, 28.4.1983., 20. lpp. --------------------------------------------------
Oficiālais Vēstnesis L 141 , 01/06/1983 Lpp. 0043 - 0043

Speciālizdevums somu valodā: Nodaļa 2 Sējums 3 Lpp. 0186

Speciālizdevums spāņu valodā: Nodaļa 02 Sējums 10 Lpp. 0009

Speciālizdevums zviedru valodā: Nodaļa 2 Sējums 3 Lpp. 0186

Speciālizdevums portugāļu valodā Nodaļa 02 Sējums 10 Lpp. 0009



Komisijas Regula (EEK) Nr. 1385/83 (1983. gada 27. maijs) par preču klasifikāciju kopējā muitas tarifa apakšpozīcijā 21.02 C II EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāveic Kopējā muitas tarifa nomenklatūras vienādai piemērošanai [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 3. pantu, tā kā, lai nodrošinātu Kopējā muitas tarifa nomenklatūras vienādu piemērošanu, jānosaka noteikumi par tāda produkta tarifa klasifikāciju, kura sastāvā ir nediedzēti miežu graudi, kas lobīti, grauzdēti un ir izmantojami alus izgatavošanai kā krāsviela un aromatizētājs vai kā kafijas aizvietotājs; tā kā Kopējā muitas tarifa pozīcijā Nr. 21.02, kas pievienota Padomes Regulai (EEK) Nr. 950/68 [2], kurā jaunākie grozījumi izdarīti ar Regulu (EEK) Nr. 604/83 [3], cita starpā ietilpst grauzdēti kafijas aizvietotāji; tā kā attiecīgajam produktam, pat ja to var izmantot kā alus krāsvielu vai aromatizētāju, ir pozīcijā Nr. 21.02 iekļautās grauzdētas kafijas īpašības; tā kā šajā pozīcijā minētajam produktam ir jāizvēlas apakšpozīcija 21.02 C II; tā kā šajā regulā paredzētie pasākumi atbilst Kopējā muitas tarifa nomenklatūras komitejas atzinumam, IR PIEŅĒMUSI ŠO REGULU. 1. pants Produktu, kura sastāvā ir nediedzēti miežu graudi, kas lobīti, grauzdēti un ir izmantojami alus izgatavošanai kā krāsviela vai aromatizētājs vai arī kā kafijas aizvietotājs, klasificē Kopējā muitas tarifa apakšpozīcijā: 21.02 Kafijas, tējas un mate ekstrakti, esences un koncentrāti un preparāti, kuru pamatā ir šie ekstrakti, esences un koncentrāti; grauzdēti cigoriņi un citi grauzdēti kafijas aizvietotāji un to ekstrakti, esences un koncentrāti: C. Grauzdēti cigoriņi un citi grauzdēti kafijas aizvietotāji: II. Pārējie 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 27. maijā Komisijas vārdā — Komisijas loceklis Karl-Heinz Narjes [1] OV L 14, 21.1.1969., 1. lpp. [2] OV L 172, 22.7.1968., 1. lpp. [3] OV L 72, 18.3.1983., 3. lpp. --------------------------------------------------
Oficiālais Vēstnesis L 150 , 06/06/1984 Lpp. 0005 - 0005

Speciālizdevums somu valodā: Nodaļa 3 Sējums 17 Lpp. 0146

Speciālizdevums spāņu valodā: Nodaļa 03 Sējums 30 Lpp. 0246

Speciālizdevums zviedru valodā: Nodaļa 3 Sējums 17 Lpp. 0146

Speciālizdevums portugāļu valodā Nodaļa 03 Sējums 30 Lpp. 0246



Padomes Regula (EEK) Nr. 1556/84 (1984. gada 4. jūnijs), ar ko groza Regulu Nr. 136/66/EEK par eļļas un tauku tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā, ievērojot 3. panta 1. punkta pirmo daļu Regulā (EEK) Nr. 3331/82 [3], kas attiecas uz pārtikas atbalsta politiku un pārtikas atbalsta pārvaldību, minētajam atbalstam paredzētie produkti jāsagatavo saskaņā ar noteikumiem un procedūrām, kuras paredzētas tirgu kopīgajās organizācijās; tā kā eļļas un tauku nozarē būtu jāparedz atbilstīgi noteikumi un procedūras, lai sagatavotu olīveļļu un citas augu eļļas; tā kā attiecīgi būtu jāgroza Regula Nr. 136/66/EEK [4], kurā jaunākie grozījumi izdarīti ar Regulu (EEK) Nr. 1101/84 [5], IR PIEŅĒMUSI ŠO REGULU. 1. pants Ar šo Regulā Nr. 136/66/EEK iekļauj šādu pantu: "36.a pants 1. Olīveļļu, ko piegādā kā pārtikas atbalstu, iepērk Kopienas tirgū vai ņem no intervences aģentūru krājumiem. Regulas 1. panta 2. punkta b) apakšpunktā norādītās augu eļļas, ko piegādā kā pārtikas atbalstu, iepērk Kopienas tirgū. 2. Šā panta 1. punktā norādītos produktus tomēr var iegādāties jaunattīstības valstīs ārkārtas gadījumā vai tad, ja Kopienas tirgū tie nav pieejami. 3. Produktu sagatavošanas kritērijus un jo īpaši kritērijus attiecībā uz produktu iepirkšanu Kopienas tirgū vai lēmumiem par intervences aģentūrās esošās olīveļļas izmantošanu, Padome pieņem ar kvalificētu balsu vairākumu pēc Komisijas priekšlikuma. 4. Sīki izstrādātus noteikumus to produktu sagatavošanai un piegādei, ko piegādā kā pārtikas atbalstu, pieņem saskaņā ar 38. pantā paredzēto procedūru." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1984. gada 4. jūnijā Padomes vārdā — priekšsēdētājs J. Delors [1] OV C 327, 1.12.1983., 8. lpp. [2] OV C 77, 19.3.1984., 106. lpp. [3] OV L 352, 14.12.1982., 1. lpp. [4] OV 172, 30.9.1966., 3025./66. lpp. [5] OV L 113, 28.4.1984., 7. lpp. --------------------------------------------------
Oficiālais Vēstnesis L 335 , 13/12/1985 Lpp. 0060 - 0060

Speciālizdevums somu valodā: Nodaļa 1 Sējums 2 Lpp. 0057

Speciālizdevums spāņu valodā: Nodaļa 01 Sējums 5 Lpp. 0033

Speciālizdevums zviedru valodā: Nodaļa 1 Sējums 2 Lpp. 0057

Speciālizdevums portugāļu valodā Nodaļa 01 Sējums 5 Lpp. 0033



Padomes Regula (EOTK, EEK, Euratom) Nr. 3520/85 (1985. gada 12. decembris), ar kuru groza Regulu (Euratom, EOTK, EEK) Nr. 549/69, ar ko nosaka Eiropas Kopienu ierēdņu un citu darbinieku kategorijas, uz kurām attiecas Protokola par privilēģijām un imunitāti Eiropas Kopienās 12. pants, 13. panta otrā daļa un 14. pants EIROPAS KOPIENU PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, un jo īpaši tā 28. panta pirmo daļu, ņemot vērā Protokolu par privilēģijām un imunitāti Eiropas Kopienās, un jo īpaši tā 16. un 22. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Tiesas atzinumu, tā kā Regula (Euratom, EOTK, EEK) Nr. 549/69 [2], kurā jaunākie grozījumi izdarīti ar Regulu (EOTK, EEK, Euratom) Nr. 2152/82 [3], būtu jāgroza, lai ņemtu vērā šādas regulas: - Padomes Regulu (EOTK, EEK, Euratom) Nr. 1679/85 (1985. gada 19. jūnijs), ar ko ievieš īpašus un pagaidu pasākumus attiecībā uz dažu Eiropas Kopienu zinātniskā un tehniskā personāla ierēdņu darba pārtraukšanu [4], - Padomes Regulu (EOTK, EEK, Euratom) Nr. 2799/85 (1985. gada 27. septembris), ar ko groza Eiropas Kopienu Civildienesta noteikumus un pārējo darbinieku nodarbināšanas kārtību [5], - Padomes Regulu (EOTK, EEK, Euratom) Nr. 3518/85 (1985. gada 12. decembris), kas sakarā ar Spānijas un Portugāles pievienošanos ievieš īpašus pasākumus, kuri piemērojami Eiropas Kopienu ierēdņu darba pārtraukšanai [6], IR PIEŅĒMUSI ŠO REGULU. 1. pants Regulas (Euratom, EOTK, EEK) Nr. 549/69 2. pantam pievieno šādus apakšpunktus: "i) personām, kam ir tiesības uz pabalstu, kurš paredzēts darba pārtraukšanas gadījumā saskaņā ar Regulas (EOTK, EEK, Euratom) Nr. 1679/85 3. pantu; j) personām, kam ir tiesības uz bezdarbnieka pabalstu, kurš paredzēts saskaņā ar Kopienu pārējo darbinieku Nodarbinātības kārtības 28. pantu, ievērojot Regulas (EOTK, EEK, Euratom) Nr. 2799/85 33. pantu; k) personām, kam ir tiesības uz pabalstu, kurš paredzēts darba pārtraukšanas gadījumā saskaņā ar Regulas (EOTK, EEK, Euratom) Nr. 3518/85 4. pantu." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no dienas, kurā stājas spēkā 1. pantā minētās attiecīgās regulas. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 12. decembrī Padomes vārdā — priekšsēdētājs R. Goebbels [1] OV C 229, 9.9.1985., 97. lpp. [2] OV L 74, 27.3.1969., 1. lpp. [3] OV L 228, 4.8.1982., 5. lpp. [4] OV L 162, 21.6.1985., 1. lpp. [5] OV L 265, 8.10.1985., 1. lpp. [6] OV L 335, 13.12.1985., 56. lpp. --------------------------------------------------
Oficiālais Vēstnesis L 316 , 11/11/1986 Lpp. 0009 - 0009

Speciālizdevums somu valodā: Nodaļa 3 Sējums 22 Lpp. 0043

Speciālizdevums zviedru valodā: Nodaļa 3 Sējums 22 Lpp. 0043



Komisijas Regula (EEK) Nr. 3425/86 (1986. gada 10. novembris), ar ko groza Regulu (EEK) Nr. 2388/84 par īpašiem sīki izstrādātiem noteikumiem eksporta kompensāciju piemērošanai attiecībā uz atsevišķiem konservētas liellopu gaļas produktiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopējo organizāciju [1], kurā jaunākie grozījumi izdarīti ar Regulu (EEK) Nr. 3768/85 [2], un jo īpaši tās 18. panta 6. punktu, tā kā Komisijas Regulā (EEK) Nr. 2388/84 [3], kurā grozījumi izdarīti ar Regulu (EEK) Nr. 1032/86 [4], ir noteikts, ka par konkrētiem konservētiem produktiem, kas atbilst minētajā regulā paredzētajiem nosacījumiem un kurus eksportē uz trešām valstīm, var saņemt īpašu kompensāciju gadījumos, kad tie ražoti atbilstoši Padomes Regulas (EEK) Nr. 565/80 [5] 4. pantā paredzētajam režīmam; tā kā, ņemot vērā pieredzi, kas iegūta pēc šīs regulas stāšanās spēkā, šo konservēto produktu maksimālais svars būtu jāpalielina no 500 uz 2500 gramiem; tā kā šajā regulā paredzētie pasākumi ir saskaņā ar Liellopu un teļa gaļas nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2388/84 2. panta trešo ievilkumu aizstāj ar šādu: "— jāatrodas konservu kārbās, kuru vienības svars nepārsniedz 2500 gramus tīrsvarā." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1986. gada 3. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1986. gada 10. novembrī Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 24. lpp. [2] OV L 362, 31.12.1985., 8. lpp. [3] OV L 221, 18.8.1984., 28. lpp. [4] OV L 95, 10.4.1986., 17. lpp. [5] OV L 62, 7.3.1980., 5. lpp. --------------------------------------------------